open-index/open-wikipedia-markdown huggingface dataset:
Pleoidea

* Pleidae
* Helotrephidae

**Pleoidea** er en gruppe av insekter som tilhører tegene, en gruppe av nebbmunner. 
Gruppen omfatter rundt 80 kjente arter, bare én av dem forekommer i Europa.

## Utseende
Små (1–4&nbsp;mm), runde teger. De svømmer for det meste med ryggen ned. De ligner på små nymfer av ryggsvømmere (Notonectidae), men kan kjennes fra disse på at de har fullt utviklede vinger. Kroppen er kort, nærmest trekantet og sterkt hvelvet, som oftest lyst brunlig på farge. Hodet er stort og bredt, fasettøynene er temmelig store, punktøynene (ocelli) derimot ganske reduserte. Antennene består av tre ledd og er ganske korte. Scutellum er forholdsvis stort og trekantet. De fleste har fullt utviklede vinger, men disse er temmelig korte og de flyr dårlig. Beina mangler "årer" av hår slik mange andre svømmende teger har, men de svømmer likevel godt.

## Levevis
De finnes i ferskvann, helst i stillestående vann. Voksne og nymfer svømmer opp-ned, men de kryper også rundt på vannplanter. De er rovdyr som jakter på små, virvelløse dyr, for eksempel vannlopper. Som alle nebbmunner har de ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere nymfestadier.

## Systematisk inndeling / europeiske arter

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[vannteger]]** (Nepomorpha)
**** gruppe **Pleoidea**
***** familien Helotrephidae
****** underfamilien Helotrephinae – 11 slekter, Gamle verden. Rund kroppsform, føttene 1-leddete på for- og mellombein, 2-leddete på bakbein
****** underfamilien Idiocorinae – 2 slekter, litt flat kropsform, føtter som hos Helotrephinae
******* slekten *[[Idiocoris]]*
******* slekten *[[Paskia]]*
****** underfamilien Neotrephinae – 2 slekter, Sør-Amerika, føtter tre-leddete
****** underfamilien Trephotomasinae – én slekt, Sørøst-Asia. Føttene er to-leddete på for- og mellombein, tre-leddete på bakbeina 
******* slekten *[[Trephotomas]]* Papaček et al.
***** familien Pleidae
****** slekten *[[Neoplea]]* Esaki & China – Amerika
******* *[[Neoplea apopkana]]* (Drake & Chapman)
******* *[[Neoplea striola]]* – Nord-Amerika
****** slekten *[[Paraplea]]* Esaki & China -tropiske områder
******* *[[Paraplea puella]]* (Barber)
****** slekten *[[Plea]]* Leach, 1817 – den gamle verden. I Europa:
******* *[[Plea minutissima]]* Leach, 1817 – funnet over det meste av Europa, også i Norge.
******* *[[Plea piccanina]]* Hutchinson, 1929 – sørlige Afrika
******* *[[Plea pullula]]* Stål, 1855 – sørlige Afrika

## Kilder
* Coulianos, C.-C. 1998. *Annotated Catalogue of the *Hemiptera-Heteroptera* of Norway*. Fauna Norv. Ser.B 45 (1-2), side 11-39
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae*. Norsk entomologisk forening, Norske Insekttabeller Nr. 8, 8 sider.
* Internett: Fauna Europaea 
* Australian Faunal Directory – Pleidae (2002)

## Eksterne lenker
* 
* Norsk Entomologisk forening – for deg som vil lære mer om insekter.
* Fauna Europaea  - Europas fauna, arter og utbredelseskart.
* Billedgalleri over nordamerikanske arter: http://bugguide.net/node/view/49815/bgimage
Aphelocheiroidea

* Aphelocheiridae
* Potamocoridae

**Aphelocheiroidea** er en gruppe av insekter som tilhører tegene, en gruppe av nebbmunner. 
Gruppen omfatter ca. 90 kjente arter, fordelt på tre slekter og to familier, tre av artene forekommer i Europa og én i Norge.

## Utseende
Middelsstore (3,5 – 11,5&nbsp;mm), flattrykte, ovale teger, brunlige på farge. Kroppen er kort oval, forkroppen er forholdsvis liten. Antennene er fire-leddete og trådformede, ganske korte, men ulikt andre vannteger er de synlige ovenfra. Sugesnabelen er forholdsvis lang. Pronotum er kort og bredt, trapesformet. Scutellum er relatvit stort og trekantet. Vingene er ofte sterkt reduserte.

## Levevis
De finnes i stillestående eller sakte flytende ferskvann.  De er rovdyr som lever av små, virvelløse dyr.

## Systematisk inndeling / europeiske arter
Begge familiene som går inn i denne overfamilien har tidligere blitt regnet som undergrupper av vannrøvere (Naucoridae).

* Nebbmunner (Hemiptera)
** delgruppe **[[teger]]** (Heteroptera) 
*** gruppe **[[vannteger]]** (Nepomorpha)
**** overfamilien Aphelocheiroidea
***** familien Aphelocheiridae – ca. 80 arter, alle verdensdeler
****** slekten *[[Aphelocheirus]]* Westwood, 1833. ca. 80 arter. I Europa:
******* *[[Aphelocheirus aestivalis]]* (Fabricius, 1794) – over det meste av Europa, også i Sør-Norge
******* *[[Aphelocheirus murcius]]* Nieser & Millán, 1989 – Den iberiske halvøy
******* *[[Aphelocheirus occidentalis]]* Nieser & Millán, 1989 – Den iberiske halvøy
***** familien Potamocoridae – 8 kjente arter, Sør-Amerika
****** slekten *[[Coleopterocoris]]* Hungerford
******* *[[Coleopterocoris hungerfordi]]* De Carlo
******* *[[Coleopterocoris kleerekopeni]]* Hungerford
******* *[[Coleopterocoris nelsoni]]* Sá Longo, Ribeiro & Nessiman, 2005
******* *[[Coleopterocoris plaumanni]]* De Carlo
******* *[[Coleopterocoris usingeri]]* De Carlo
****** slekten *[[Potamocoris]]* Hungerford

## Kilder
* Coulianos, C.-C. 1998. *Annotated Catalogue of the *Hemiptera-Heteroptera* of Norway*. Fauna Norv. Ser.B 45 (1-2), side 11-39
* Gjerde, Harald og Hågvar, Sigmund. 1985. *Vannteger unntatt buksvømmere (Corixidae*. Norsk entomologisk forening, Norske Insekttabeller Nr. 8, 8 sider.
* Internett: Fauna Europaea 
* Australian Faunal Directory – Naucoridae (2002)

## Eksterne lenker
* 
* Norsk Entomologisk forening – for deg som vil lære mer om insekter.
* Fauna Europaea  - Europas fauna, arter og utbredelseskart.
* Foto av ''Aphelocheirus aestivalis'', foto: Josef Hlasek.
Marguerite Bay

**Marguerite Bay** er en stor bukt på vestsiden av Den antarktiske halvøy. Den er begrenset av Adelaide Island i nord og Wordie isbrem, George VI Sound og Aleksanderøya i sør. Blant øyene i bukta finnes blant andre Pourquoi Pas Island, Horseshoe Island og Lagotellerie Island. Marguerite Bay ble oppdaget i 1909 av en fransk antarktisekspedisjon under ledelse av Jean-Baptiste Charcot som gav bukta navn etter sin hustru.

## Referanser


## Eksterne lenker
*
Yehuda Amichai

**Yehuda Amichai** (hebraisk: הודה עמיחי‎) (egentlig født *Ludwig Pfeuffer*, 3. mai 1924 i Würzburg i Tyskland, død 22. september 2000 i Jerusalem i Israel) var en israelsk dikter.

## Liv og virke
I 1935 flyktet han med sin familie til Palestinamandatet, først til Petah Tikva og så året etter til Jerusalem . Han var soldat i den jødiske brigaden på Storbritannias side under 2. verdenskrig. Han deltok også i den arabisk-israelske krig.

Amichai var utdannet i litteratur fra Det hebraiske universitet i Jerusalem. Han regnes av mange for å være blant de største dikterne i det moderne Israel.

På dansk har han utgitt diktsamlingen *En stille glæde*, mens på svensk kom han ut med *Sjungen hoppfullt sånger om Jerusalem* (1976) og *Bombens diameter* (1991). I tillegg utga han mange diktsamlinger på engelsk. 

## Referanser


## Eksterne lenker
* Academy of American Poets bio
* Yehuda Amichai's Poetry Introduksjon til Amichai's forfatterskap med lyd. 
* Yehuda Amichai 1924-2000 hyllest på "The Institute for the Translation of Hebrew Literature"
* Yehuda Amichai
* Biografi fra "The International Literature Festival Berlin
* "Love, War and History: Israel's Yehuda Amichai," NPR
* Utdrag av Yehuda Amichai's "I, May I Rest in Peace" by Chana Bloch
* Utdrag av Amichai's dikt, oversatt til engelsk
Romanias parlament

**Romanias parlament** består av to kamre, *[[Romanias deputertkammer|deputertkammeret]]* og *[[Romanias senat|senatet]]*, som begge velges for en periode på fire år. 

Antall deputerte og senatorer skal være proporsjonalt med folketallet. Det skal være *en* deputert for hver 70&nbsp;00. innbygger og *en* senator for hver 160&nbsp;000. innbygger. Etniske minoriteter som ikke oppnår minst en representant til henholdsvis senat og deputertkammer, men som på nasjonalt plan oppnår minst fem prosent av stemmene, har rett til å bli representert i hvert av kamrene. 

Valgbarhetsalderen er 23 år for deputertkammeret og 35 for senatet. Bortsett fra disse forskjellene er de to kamrene identiske. De velges på samme måte og har lik makt. Parlamentet holder til i Parlamentspalasset i București.

## Referanser
Jean Louis Bretteville

**Jean Louis Bretteville**  
(født 15. juni 1905 i Arendal, 
død 9. mai 1956)
var en norsk fotballspiller, kjent fra landslaget og opphold i utlandet.

I hjembyen spilte han for Idrettsklubben Grane frem til 1917.
Han spilte centerhalf for Lyn Oslo juniorlag  og for A-laget
var han med i periodene 1922-25 og 1932-33, hvori han vant en 2.-plass i
Norgesmesterskapet i fotball for herrer 1923.
I studietiden i Frankfurt am Main var han i FSV Frankfurt 1925-32 som amatør,
blant annet scoret han 22 ganger i 18 kamper.
For Norges herrelandslag i fotball hadde han ni kamper 1925-36, men
deltok ikke i Sommer-OL 1936 grunnet arbeidsforhold.
Bretteville ble æresmedlem i Lyn i 1956 og var formann 1953-54.

Han var oldebarn av Christianias borgermester og landets statsminister Christian Zetlitz Bretteville (1810–71), av den fransk-normanniske adelsslekten *le Normand de Bretteville*.
Selv drev Jean Louis Bretteville  *International Skipshandel* i Kristiania fra tiden før den andre verdenskrig og deltok i Milorg.  Han gikk bort etter et lengre sykeleie.  
## Referanser


## Eksterne lenker
*
M1117 Armored Security Vehicle

**M1117 Guardian Armored Security Vehicle** eller **ASV** er et amerikansk firehjulsdrevet pansret personellkjøretøy produsert av Cadillac Gage, et underbruk av Textron, for den amerikanske hæren. Samme selskap hadde tidligere laget Cadillac Gage Commando, en slags forgjenger for M1117.
Dette var det første amerikanske kjøretøyet som var spesiallaget for å ha beskyttelse mot veibomber, og det klassifiseres som et minebeskyttet kjøretøy (MRAP).

## Varianter
Disse følgende variantene er kjent å tjeneste:
;Kommandovogn
;Bergepanser: Kan taue en annen ASV eller HMMWV.
;Oppklaringsvariant
;Våpenbærer for bombekaster
;Ambulanse
;Minerydding

## Referanser


## Eksterne lenker
* 
* GlobalSecurity.org om ASV (engelsk)
* Armored Security Vehicle Data Sheet (PDF)  (engelsk)
* Video av ASV (engelsk)
* Video M1117 i Irak
Nnamdi Azikiwe

**Benjamin Nnamdi Azikiwe ** (født 16. november 1904, død 11. mai 1996) var en politiker i Nigeria. Han var statsminister mellom 1953 og 1959 og generalguvernør fra 1960 til 1963. I 1963 ble han valgt til president i Nigeria. I 1966 ble han styrtet i et militærkupp og general Johnson Aguiyi-Ironsi overtok makten. Men han ble drept etter et halvt års styre.

Da Nigeria fikk sivilt styre i 1979 stilte han som presidentkandidat men tapte for Shehu Shagari. Da trakk han seg fra hele det politiske livet for godt.

## Referanser
Johnson Aguiyi-Ironsi

**Johnson Thomas Umunnakwe Aguiyi-Ironsi** (født 1924, død 1966) var en politiker og general i Nigeria. Han ledet et militærkupp mot president Nnamdi Azikiwe i 1966 og ble deretter landets leder fra 16. januar 1966 i ca. 6 måneder til han selv ble styrtet i et nytt kupp 29. juli 1966. Han ble arrestert, og kort tid etter ble liket hans funnet i et skogholt. Omstendighetene rundt hans død er uklare.

## Referanser
Tryggve Olavsson d.y.

**Tryggve Olavsson d.y.** (norrønt: *Tryggvi Ólafsson*, engelsk: *Tryggve «the Pretender»*) (fødselsår ukjent, død 1033 i Soknasund) var en vikinghøvding på 1000-tallet og kom «vestfra over havet», trolig fra vikingbosetningene i Storbritannia eller Irland. Han er nevnt i Snorres *[[Heimskringla]]*, i *[[Morkinskinna]]*, og i *[[Olav Tryggvasons saga]]* forfattet av Odd Snorresson.

Han hevdet å være et norsk kongsemne, som etter Olav Haraldssons fall på Stiklestad gjorde krav på å være en sønn av Olav Tryggvason som falt ved Svolder over 30 år tidligere. Snorre Sturlason skrev: «*Uvennene hans har sagt at han visst var sønn av en [[prest]], men han skrøt av at han lignet da mer på kong Olav Tryggvason*». Om det var noe i hans påstand, vet ingen. Han falt i slaget i Soknasund.

Sigvat Tordsson skal ha diktet kvadet «Tryggvaflokkr» til ham:
:Søkende heder Tryggve
:dro fra Norden, men kongen
:Svend med en hær sørfra
:dro, og kamp tok til;
:i den heftige strid jeg
:deltok, snart de møttes,
:hordenes hær i sverdenes 
:virvar livet mistet. Danskekongen Svend Tveskjegg satt som konge i England en kort overgang i 1013/14, og kanskje hadde Tryggve møtt ham der.

## Referanser
Romanias deputertkammer

**Romanias deputertkammer** (på rumensk: *Camera Deputaților*) er underhuset i det rumenske parlamentet og har 345 medlemmer. Ifølge grunnloven må antall deputerte være proporsjonalt med folketallet. Det skal være *en* deputert for hver 70&nbsp;000 innbyggere. Hver valgkrets skal ha minst fire representanter. Etniske minoriterer som ikke oppnår minst en direktevalgt representant, men som på nasjonalt plan oppnår med minst fem prosent tilslutning, har rett til å bli representert i parlamentet. Valgbarhetsalderen er 23 år (35 i senatet).   

De fleste deputerte blir valgt ved forholdstallsvalg, men det er en liten kvote for nasjonale minoriteter, som velges i ved flertallsvalg i spesielle nasjonale enmannskretser. Bare medlemmene av de nasjonale minoritetsbefolkningene kan stemme ved valget i emannskretsene.  

Deputertkammeret velges for en periode på fire år. Sperregrensen er fem prosent.

## Se også
* Parlamentsvalget i Romania 2020
## Referanser


## Eksterne lenker
*
Bến Tre

**Bến Tre** (Khmer: **Kampong Russey**) er en by i Mekongdeltaet i det sydlige Vietnam. Den er hovedstaden i Bến Tre-provinsen.

## Vietnamkrigen
Ett av de mest berømte sitatene fra Vietnamkrigen var en uttalelse tilskrevet en anonym amerikansk major av AP korrespondenten Peter Arnett den 7. februar 1968. I denne mente Arnett at majoren hadde uttalt at: *Det ble nødvendig å ødelegge byen for å redde den.* («it became necessary to destroy the town to save it.»)
## Referanser
M1200 Armored Knight

**M1200 Armored Knight** er et pansret kjøretøy for ildledelse, under utvikling for den amerikanske hæren av Textron Marine & Land Systems.  Den er basert på M1117 Armored Security Vehicle, og skal bruke utstyrspakken fra eldre HMMWV-baserte M707 Knight for å gi mannskapene bedre pansring og overlevelsesevne på slagmarken.

## Referanser
Bistandsadvokat

**Bistandsadvokat** er en advokat som ivaretar offerets interesser i voldtektssaker og saker om overgrep. Offeret har i slike situasjoner krav på en advokat som blir betalt av det offentlige.

I en sak med offentlig påtale er det påtalemyndigheten (politiet) som fører saken mot tiltalte (overgriperen). I denne situasjonen har offeret rolle som vitne, men ordningen med bistandsadvokat er en anerkjennelse av at offeret har en spesiell rolle og spesielle interesser som nødvendiggjør bistand av advokat.

## Litteratur
* Anne Robberstad *Bistandsadvokaten*, 3. utgave 2014 ISBN 9788215022628
Idrettsklubben Grane

:*For den tidligere sportsklubben fra Nordstrand i Oslo, se [[Sportsklubben Grane]]*

**Idrettsklubben Grane** (stiftet 1. februar 1902) er et idrettslag fra Arendal, som blant annet driver med fotball og håndball.

## Historikk
Som eldste klubb med navnet "Grane", beholdt de navnet i 1946 da klubber med samme navn i Sandvika, Oslo og Skien fikk navnet tvangsbyttet av Norges Idrettsforbund.

Klubben arrangerte NM i orientering i 1989. I dag har den 1400 medlemmer og egen gruppe for fotball, håndball, friidrett, orientering og ski. Klubben driver Granehallen, Skydebanen kunstgress, Bjønnes stadion, Granebingen, Granestue og Øynastua.

En kjent håndballspiller fra Grane er Liv Reidun Kristensen (tidligere Karlsen). Hun stod i mål på det norske landslaget i 1959 og har 8 kamper med det norske flagget på brystet.

## Idretter
### Fotball
Grane deltok i sesongen 1947-48 i Norgesserien som eneste lag fra Aust-Agder, men rykka ned på et poengs margin da serien ble spissa til ved oppstarten av Hovedserien sesongen etter. På 50-tallet spilte klubben for det meste i landsdelsserien, daværende nivå 2. Sesongen 1961-62 skulle landsdelsserien kuttes igjen, og 3. plassen sendte Grane ned til daværende 3. divisjon. Sesongen 1968 vant Grane sin avdeling, men kom til kort i opprykkskvaliken mot Haugar og Jotun.

I 2000-sesongen spilte Grane i 5. divisjon, da IK Grane, ABK, FK Favør, Hisøy IL, Rygene IL, IL Sørfjell, Trauma IF og Øyestad IF inngikk et samarbeid om å etablere elitesatsingen FK Arendal. Sommeren 2008 erklærte FK Arendal seg selv konkurs, samme år rykka også Grane opp fra 4. divisjon.

Klubben spilte i 3. divisjon før 2011-sesongen, da ble klubbens elitefotballsatsning slått sammen med Idrettsforeningen Trauma, til Arendal Fotball.

Sesongene 2011-2013 spilte Grane i 5. divisjon, da laget ble trukket. Fra 2016-sesongen ble det stilt lag igjen, denne gang i 6. divisjon. I 2018-sesongen ble det et overlegent opprykk, men laget ble igjen trukket foran 2019-sesongen.

Fra 2022 stilte klubben igjen lag i 6. divisjon, og rykket opp til 5. divisjon i 2023.

#### Tabell

### Håndball
Klubbens håndballag for kvinner spilte 2010/11-sesongen i 1. divisjon.

## Granerevyen
Idrettsklubben arrangerer også sin egen revy, Granerevyen. Dette har de gjort siden 1924.

## Referanser


## Eksterne lenker
*
Daniel Bohr

**Daniel Bohr** (født 1943) er en dansk teaterleder og regissør. Han var direktør for Festspillene i Bergen fra 1986 til 1988. Han har etter det vært produsent og regissør på teater på frilansbasis. 

## Referanser


## Eksterne lenker
*
Nøtterø Skytterlag

**Nøtterø skytterlag** er et norsk skytterlag som ble stiftet på Oserød i 1922 og er knyttet til Det frivillige skyttervesen. Skytterlagets bane og klubbhus ligger ved Lofterød, på Nøtterøy i Færder kommune i Vestfold.

## Historie
Nøtterø skytterlag ble stiftet 24. november 1922 på Oserød på Nøtterøy. Skytterlagets første styremøte ble avholdt i januar 1923, det ble da avgjort at skytterlaget skulle benytte herredets gamle navn, **Nøtterø**. Ved utgangen av 1923 hadde skytterlaget 28 aktive medlemmer. Laget holdt til på en bane på Torød frem til 1939. 

I januar 1939 fikk skytterlaget tillatelse til å bygge en skytebane på Lofterød. Laget ervervet deretter jord og fikk et anleggslån av Nøtterø Sparebank på 3000 kroner og et bidrag fra kommunen på 1000 kroner. Banen ble bygget på sommeren og tidlig høst 1939, og besto av totalt åtte skiver på avstand 300 meter.

Skytterlaget lå nede under andre verdenskrig, men utviklet seg kraftig utover 1950- og 60-tallet, ledet an av flere gode resultater av blant andre Einar Gjelstad og Willy Enger.

Utover 1970-tallet utviklet skytterlaget seg videre og fostret flere gode skyttere, som igjen ble til en grunnstamme i skytterlagets videre eksistens. På slutten av 1970-tallet talte laget 45 seniorskyttere og enda flere juniorer og rekruttskyttere. Samtidig fikk laget sin egen logo i 1979, med en hvalskytter som motiv.

På 1980-tallet utviklet skytterlaget seg til å bli et av landets fremste, både når det kom til sportslige resultater og arenafasiliteter. I 1986 sto lagshuset «Nystua» klar til bruk og i 1987 sto en ny skytebane klar, som i 1939 med en betydelig støtte fra Nøtterøy kommune. Den nye banen ble bygget med elektroniske skiver, og standplasser på 200, 100 og 50 meters hold. Nystua inneholdt dessuten en 15 meter innendørs bane.

### Skyttere
Nøtterø Skytterlag har hatt flere gode skyttere gjennom historien. Skytterne med de beste prestasjonene er trolig:

*Einar Gjelstad – Viken I småkonge baneskyting 1964.
*Willy Enger – vinner av samlagsskytingen på landsskytterstevnet 1970. Vinner av Forsvarsministerens Pokal III 1976.
*Bjørn Egil Hansen – Viken I mester baneskyting 2002. Vinner av Officerspokalen II 1991. Vinner av samlagsskytingen på landsskytterstevnet 1979.
*Harald Enger – Viken I mester baneskyting 1995.
*Tor Nystuen – Viken I mester feltskyting 1982 og 1992. Vinner av samlagsskytingen på landsskytterstevnet 1979.
*Irene Knudsen Bøe – Viken I mester baneskyting 2008.
*Jeanette Hegg Duestad – vinner av tre VM-gull i 2022.

## Referanser
 

## Eksterne lenker
* Nøtterø Skytterlag
Viken I

**Viken I** er en av ni landsdelskretser som skyttersamlagene knyttet til Det frivillige skyttervesen er delt inn i. Hvert år kåres en Viken I-mester i baneskyting og feltskyting.

Viken I omfattes av de vestlige delene av det historiske området Viken. Kun skyttere som sogner til skyttersamlagene Drammen, Hallingdal, Numedal, Ringerike og Vestfold kan delta i de årlige Viken 1-stevnene.

I perioden 1921 til 1990 ble det hvert år delt ut en liten kongepokal til vinneren av landsdelkretsstevnet i baneskyting i to eller tre landsdelskretser. Hvilke landsdelskretser som fikk kongepokal gikk på omgang. Vinneren ble da titulert som «småkonge», for å skille det fra den store kongepokalen som skytterkongen på Landsskytterstevnet fikk. I tabellen under finnes alle småkonger som ble kåret i Viken I-kretsen i perioden dette systemet ble brukt.

## Referanser
Aschehougs reisestipend

**[[Aschehoug]]s reisestipend** er et stipend som skal gå til norske skjønnlitterære forfattere etter innstilling fra forlagets redaksjoner for norsk skjønnlitteratur og barne- og ungdomslitteratur og forlagets ledelse. Stipendiet kan ikke søkes. Stipendiet er på  kroner, som kan deles på flere forfattere.

## Liste over prisvinnere

## Eksterne lenker
* Aschehougs reisestipend
Aldin Softic

**Aldin Softic** (født 17. juni 1984) er en bosnisk fotballspiller. Han spilte for Alta IF fra 2008 til 2010. Aldin Softic slet i starten for Alta IF, og var i ferd med å dra hjem til Bosnia igjen, men klubben fikk overtalt han til å bli ut sesongen. Softic har tidligere spilt for Troglav, Iskra og National Bucurest.

## Eksterne lenker
*
William Nygaards legat

**William Nygaards legat** ble opprettet i 1972 i forbindelse med Aschehougs 100-årsjubileum. Legatet tildeles forfattere av eller bidragsytere til skolebøker, lærebøker, fagbøker utgitt av Aschehoug forlag. Legatet kan ikke søkes. Utdeling skjer ved styret i Aschehoug forlag. Legatet er på  kroner.

## Liste over prisvinnere

## Referanser


## Eksterne lenker
* William Nygaards legat hos Aschehoug
Aretas IV

**Aretas IV Filopatris** var konge over nabateerne fra ca. år 9 f.Kr til år 40 e.Kr. Aretas’ datter, Phasaelis, var gift med Herodes Antipas. Herodes skilte seg imidlertid fra henne for å gifte seg med sin niese Herodias. Phasaelis dro da tilbake til sin fars hoff. Denne episoden førte til krig mellom Herodes og Aretas.

Døperen Johannes refset Herodes for å skille seg fra Phasaelis, noe som førte til hans arrest og senere henrettelse. Den jødiske historieskriveren Josefus mener at henrettelsen av Johannes var forårsaket av at Herodes følte sin makt truet, og fordi Johannes tilsynelatende tok parti for Aretas og hans datter. 

I Det nye testamentet omtales Aretas’ rike for «Arabia» siden dette var navnet på den romerske provinsen som dekket området. Apostelen Paulus oppholdt seg nærmere tre år i riket til Aretas, og hans omvendelse til kristendommen skjedde antakelig der. Kong Aretas ønsket etterhvert å arrestere Paulus, under et av hans opphold i Damaskus. Men Paulus slapp unna ved å bli firt ned fra bymuren i en kurv.

## Referanser
Ikaros-prisen

**Ikaros-prisen** er en utmerkelse til et langvarig forfatterskap av høy kvalitet. Prisen deles ut av styret i Kulturfondet Ikaros a/s. Prisen er på 50 000 kroner.

## Prismottakere
*Kjell Askildsen
*Mari Osmundsen
*Lars Amund Vaage
*Edvard Hoem
Inger Lønseth

**Inger Lønseth** (født 13. februar 1945 i Drammen) er en norsk politiker som representerer Arbeiderpartiet. Hun har vært ordfører i Svelvik kommune, var 1. vara og møtende til Stortinget fra Vestfold Arbeiderparti i perioden 1985 til 1989. Hun representerer i perioden 2007 til 2011 Vestfold Arbeiderparti i fylkestinget. Hun sitter også i styret i Vestfold kraft og har vært rektor på Svelvik ungdomsskole.

## Eksterne lenker
* 
* Profil hos Vestfold fylkeskommune.
* Profil hos NRK Brennpunkts maktbase.
Benjamin Malesa Moloise

**Benjamin Malesa Moloise** (født 1955 i Alexandra, henrettet 18. oktober 1985 i Pretoria) var en sørafrikansk poet og aktivist mot apartheid. På ordre fra ANC drepte han i november 1982 den svarte politimannen Phillipus Selepe (54 år gammel) ved å skyte ham bakfra. 

Han tilsto drapet og beskrev det som hendte i detalj, og det ble også bekreftet av vitner. Men i rettssaken benektet han det hele. Han ble likevel dømt til lovens strengeste straff, og på tross av appeller fra EF og mange andre land, ble han likvidert ved henging i et fengsel i Pretoria. Opprinnelig var han ingen barrikadestormer i kampen for like rettigheter mellom hvite og svarte, men døden gjorde ham til en martyr og et symbol på frihetskampen.

## Kilder
* Hvem Hva Hvor 1987 side 14
Shi Nai’an

**Shi Nai'an** (kinesisk: 施耐庵; pinyin: *Shī Nàiān*, født 1296 i Suzhou i Kina, død 1372) var en klassisk kinesisk forfatter som samlet/forfattet de første 70 kapitler av den kinesiske klassiske romanen *[[Fortellinger fra myrlandet]]*.

Det er lite med biografiske detaljer om ham, så lite at enkelte moderne forskere betviler hans eksistens, men det er vanlig å betrakte ham som Luo Guanzhongs læremester.

## Referanser


## Kilder
* Lu, Naiyan, "Shuihu Zhuan" ("Water Margin"). *[[Encyclopedia of China]]* (Chinese Literature Edition), 1st ed.
Sanctuary

**Sanctuary** er et amerikansk power metal/thrash metal-band fra Seattle Washington.

Bandet ble opprettet i 1985 av Warrel Dane (vokal), Lenny Rutledge (gitar), Sean Blosl (gitar), Jim Sheppard (bassgitar) og Dave Budbill (slagverk). De ga ut en demo i 1986, noe som førte til at de signerte platekontrakt med Epic Records i 1987. Debutalbumet *[[Refuge Denied]]*, som ble produsert av Dave Mustaine fra Megadeth,  ble utgitt samme år. Bandet turnerte så sammen med Megadeth og tyske Warlock. Etter turneen spilte de inn sitt andre og siste studioalbum, *[[Into The Mirror Black]]* (1990). Under turneen forlot gitarist Sean Blosl bandet, og han ble erstattet av Jeff Loomis. 

Press fra plateselskapet om at bandet måtte passe bedre inn i den blomstrende grunge-bevegelsen i Seattle, førte til uenigheter i bandet, noe som førte til at bandet ble offisielt oppløst i 1991. Warrel Dane, Jeff Loomis og Jim Sheppard startet bandet Nevermore sammen, etter bruddet. Warrel Dane kunngjorde i 2010 at bandet skulle gjenforenes, og i 2011 spilte de på 70&nbsp;000 Tons of Metal festivalen og ProgPower USA.

## Diskografi
*1987: *[[Refuge Denied]]* 
*1990: *[[Into The Mirror Black]]*
*1991: *[[Into The Mirror Live]]* – konsert-EP 
*2014: *The Year the Sun Died*
*2017: *Inception*

## Medlemmer
;Nåværende
*Warrel Dane – Vokal (1985–1991; 2010–idag)
*Lenny Rutledge – Gitar (1985–1991; 2010–idag)
*Shannon Sharp – Gitar (2011-present)
*Jim Sheppard – Bassgitar (1985–1991; 2010–idag)
*Dave Budbill – Trommer (1985–1991; 2010–idag)

;Tidligere
*Jeff Loomis – Gitar (1990–1991, 2010–2011)
*Sean Blosl – Gitar (1985–1990)

## Eksterne lenker
* 
*
Storlind

**Storlind** (*Tilia platyphyllos*) er et løvtre av lindeslekten innenfor kattostfamilien. Sammen med arten lind (*Tilia cordata*) kan den danne den dyrkede hybriden parklind (*Tilia* × *europaea*, eller *Tilia cordata* × *platyphyllos*).

Stammen er glatt nederst uten stammeskudd. Årsskuddene er hårete. Bladplatene er mye større enn hos vanlig lind *(Tilia cordata)*; hos storlind er de inntil 15 cm lange. Formen er den samme skjeve og hjerteformede, men hos storlind er de ikke like sirkelrunde i proporsjonene som hos lind. Bladstilken og begge sider av bladene er hårete. Hårduskene i nervevinklene på undersiden er hvite, ikke brune som hos lind. Blomsterkvasten har 2–5 blomster hengende, mens de to nøttene i hver fruktkvast er om lag 10 mm store. Nøtten har 5 tydelige lister, mens nøtten hos vanlig lind er omtrent helt glatt. Røttene kan være kraftige og klumpete over bakken.

Dette er et stort tre som i Mellom-Europa blir 30–40 meter høyt med stammediameter på 1 meter. I Skandinavia blir det opptil 25 meter høyt. Storlind er en typisk art for de mellomeuropeiske løvskogene, og den vokser også i fjellskoger i middelhavslandene. Utbredelsen strekker seg fra Frankrike og Nord-Spania østover til Moldova, Nord-Hellas og vestlige Tyrkia. Arten har nordlige utposter i det sørvestlige Storbritannia, sørøstlige Danmark og spredt langs vestkysten av Sverige til Bohuslän. I Anatolia, Kaukasia og Nord-Iran vokser en nærstående art, *[[Tilia rubra]]*, som har rødlige skudd og snaue blad.

Storlind er vanlig plantet i parker og langs gater i alle tempererte strøk, og den er også svært mye brukt i Norge. Arten finnes forvillet nordover til Trøndelag, men mangler på Vestlandet. Noen av de norske funnene i Østfold har vært omdiskutert, og en har ment at de kunne være opprinnelig viltvoksende. Arten hadde derfor status som *kritisk truet* i tidligere utgaver av Norsk rødliste for arter, men den betraktes nå som fremmed i hele det norske utbredelsesområdet. I Fremmedartslista er storlind vurdert til *høy risiko* på grunn av stort invasjonspotensial og liten økologisk effekt.

## Galleri

ID 1031 Linde in St. Georgen 0003.jpg|Typisk kroneform
Tilia platyphyllos corteza 19abr2010 Tonetti.JPG|Stamme på ungt tre
Wiener Naturdenkmal 620 - Sommerlinde (Döbling) e.JPG|Bark på eldre tre
Tilia platyphallos bud.jpg|Knopp og hårete skudd
20181014Tilia platyphyllos4.jpg|Blad
20140508Tilia platyphyllos4.jpg|Håret bladstilk og hvite hårdusker på undersiden av bladet
Blüten der Sommerlinde.JPG|Blomster
Vejdova lípa 8.JPG|Frukt
Wood Tilia platyphyllos.jpg|Trevirke
Hochneukirchen - Linde (1).JPG|Et 700 år gammelt tre i Østerrike


## Referanser




## Eksterne lenker
*
Evt.

**Evt.** har flere betydninger:

**Evt.* er forkortelse uttrykket *etter [[vår tidsregning]]*.
**Evt.* blir også benyttet av mange som forkortelse for ordet *eventuelt*. Dette er normert i riksmål som alternativ form, men i bokmål og nynorsk har eneste normerte forkortelse vært «ev.» siden 1969.

## Referanser


## Litteratur
*
Forradal

**Forradal** er en bygd og et dalføre i Stjørdal kommune i Trøndelag. I den lokale dialekten skiller man mellom bygda og dalføret, som heter henholdsvis *Færbøgda* og *Færdarn*. Førstnevnte har også vært brukt i skriftspråket som *Forbygda*.

Elven Forra har sitt utspring fra innsjøen Feren i Meråker, renner gjennom Forradal, og møter Stjørdalselva i Stjørdalen, som Forradal er en sidedal til. Forradal var en del av Hegra kommune inntil 1. januar 1962, da denne inngikk i dagens Stjørdal kommune.

Forradal skole er en fådelt skole med 37 elever (2017/18).

Det er veiforbindelse fra Hegra og gjennom Forradal, og fra Vigdenes (1 mil oppe i Forradal) og over høydedragene til Flora. Ved veien til Forradal står Långströms bauta, som er reist til minne om kaptein Peter Långström i Carl Gustaf Armfeldts hær under felttoget i Trøndelag i 1718, og bauta over Peder Fornes og de andre bøndene som felte Långström.

## Referanser
Warlock

**Warlock** var et tysk heavy metal-band på 1980-tallet.

Bandet ble etablert i 1982, og oppnådde relativ kommersiell suksess på midten av 1980-tallet.  Etter det fjerde studioalbumet, *Triumph And Agony*, i 1987, hadde det vært så mange utskiftninger i bandet at vokalist Doro Pesch var det eneste opprinnelige medlemmet som var igjen. Da hun skiftet plateselskap byttet hun navnet på bandet (teknisk sett nytt band) til Doro, da rettighetene til navnet Warlock tilhørte det gamle plateselskapet. 

## Medlemmer
**Siste besetning**
* Doro Pesch – Vokal
* Tommy Bolan – Gitar
* Niko Arvanitis – Gitar
* Tommy Henriksen – Bassgitar
* Robert Rondinelli – Slagverk

**Tidligere medlemmer**
* Rudy Graf – Gitar
* Frank Rittel – Bassgitar
* Peter Szigeti – Gitar
* Michael Eurich – Slagverk

## Diskografi
**Studioalbum**
* *Burning the Witches* (1984)
* *Hellbound* (1985)
* *True As Steel* (1986)
* *Triumph And Agony* (1987)

**Samlealbum**
* *Rare Diamonds* (1991)
* *Earth Shaker Rock* (1998)

**EP-er**
* *You Hurt My Soul (On And On)* (1985)
* *Fight For Rock* (1986)

**Singler**
* *Without You* (1984)
* *All Night* (1985)
* *Fight for Rock* (1986)
* *All We Are* (1987)
* *East Meets West* (1987)
* *Für Immer* (1987)

**Demoer**
* *Mausoleum Demo* (1983)

## Eksterne lenker
* 
*
Sølvlind

**Sølvlind** (*Tilia tomentosa*) er et løvtre av lindeslekten innenfor kattostfamilien. Den vokser opprinnelig på Balkan, fra Ungarn til det sørvestlige Ukraina, og sørover til nordvestlige Tyrkia. Det er også en isolert bestand i Nurfjellene i sørøstlige Tyrkia.

Dette er et stort tre på 10-30 meter, sjelden opp til 32 meter. Det viktigste kjennetegnet er den sølvgrå baksiden av bladene, som lyser opp trekronen. Selve kronen er perfekt rundet og ofte bred konisk, eller slank med hengende endegrener (variant 'Petiolaris', inntil 33 m). Grenene er bratt oppstående i spiss vinkel. Barken er mørk gråbrun, med grunne furer, og stammen kan bli inntil 2 m i diameter. Skuddene har fine, grå hår. Bladplatene er rundere og har tydeligere nerver enn hos vanlig lind *(Tilia cordata)*. Bladene har grovere og større tenner langs kanten enn hva vi finner hos lind, parklind eller storlind. Blomsterkvasten har 7-10 blomster hengende, mens de to nøttene i hver fruktkvast er om lag 10 mm store. Nøtten har 5 tydelige lister, og er hvithåret.

Sølvlind, sammen med parklind, er en av de lindeartene som er involvert når store mengder døde og døende humler hoper seg opp under lindetrær på høysommeren.

## Referanser


## Eksterne lenker
*
Samfundsvernet

**Samfundsvernet**, eller **Norsk Samfundsvern**, var en paramilitær «hvit garde», sterkt forankret i det borgerlige samfunn, som organiserte borgervern og halvmilitære grupperinger. Organisasjonen hadde aktiviteter over hele Norge en periode i mellomkrigstiden. 

## Etablering
Samfundsvernet oppsto ved sammenslutningen av forskjellige kontrarevolusjonære foreninger til én organisasjon. Det ble etablert på privat initiativ i 1923, på bakgrunn av særlig to faktorer:

* den økende tilslutning blant arbeidere for røde strømninger og dermed frykt for en rød revolusjon
* politiets og forsvarets svekkede posisjon i samfunnet.

## Virksomhet og omfang
Organisasjonen ble fra 1925 ledet av den norske offiseren og politikeren Ragnvald Hvoslef, tidligere forsvarsattaché til Washington D.C. og sjef for HM Kongens Garde. Medlemmene var vanlige borgere som ikke nødvendigvis hadde militær eller politi-bakgrunn. Det var knesatt et celleprinsipp der hvert nytt medlem måtte ha to faddere. Organisasjonen var basert på frivillige økonomiske bidrag, og ble støttet av både bankvesenet og næringslivet. 

Offiserer meldte seg for å trene medlemmene. Instruksjon i skyting og gatekamp foregikk på øyer i Oslofjorden og i Nordmarka. Medlemmene ble utstyrt med Mauser 7.65 mm automatpistoler. Etter to års aktivitet hadde organisasjonen cirka  medlemmer over hele landet. 

Forsvarsminister Quisling tok Samfundsvernets deltagelse i beregningen da han la sine tidlige planer for statskupp i 1932. Organisasjonen besto da av en reservepolitistyrke på 12– mann. Hvoslef var medstifter av Nasjonal Samling og fra starten del av partiets politiske komité.

## Innlemmelse i politiet og nedleggelse

Samfundsvernet fortsatte som privat organisasjon frem til 1928, etter hvilket Stortinget godkjente Samfundsvernet som reservepoliti, og vernets lokalavdelinger ble stilt under politimestrenes kommando. Det var frykt blant politikerne for hva en slik privat paramilitær styrke kunne benyttes til, for eksempel ved et eventuelt statskupp. Tilhengere av NNSAP var lite fornøyde med denne tvungne innlemmelse.

I 1935 ble det brakt på det rene at Samfundsvernet drev militærøvelser med hærens materiell. Ved den nye politiloven av februar 1936 ble det opprettet forbud mot private garder. Dermed ble Samfundsvernet forbudt ved lov, og opphørte å eksistere.

## Referanser


## Kilder
* Med pistol og totschläger. Særtrykk av TOTN 1985.

* Klykken, Trond: Samfundsvernet: Angrepets sak er å ødelegge fienden Paramilitært borgervern i norsk mellomkrigstid 1923-1936.

* Tidsskrift for arbeiderbevegelsens historie. Nr. 1/1981.
Sort morbær

**Sort morbær** (vitenskapelig navn: *Morus nigra*) er et lite, løvfellende tre med en bredkronet vekstform. Det tilhører morbærfamilien. Treet stammer mest sannsynlig fra de sørvestlige delene av Asia. 

## Beskrivelse

Stammen er kort og knudrete, og grenene er utsperrede. Barken er først grønn og en smule hårete. Senere blir den brun, og på gamle grener er den gråbrun og korkaktig. Knoppene sitter spredt, og de er svarte (derav navnet). Bladene er hjerteformede med en grovt takket kan. I Norge skjer blomstringen i juni, men det er vanskelig å oppdage blomstringen fordi blomstene er grønne. Fruktene er sammensatte "bær". Frukten er grønn inntil den modner sent på sommeren, og blir nesten sort (derav det latinske *nigra*, som betyr *sort*). 

### Ikke-synlige trekk
Rotnettet er grovt og dyptgående (hvis jorda ellers er porøs nok). Frukten har en sterk aromatisk smak, som kan minne om solbær. Det er fruktene (bærene) som er opphavet til navnet "morbær". Beskjæringen bør utføres i desember for å unngå at treet "blør".
  
### Størrelse
10 x 10 m (15 x 10 cm/år).

## Utbredelse
Sort morbær har vært dyrket så lenge at man ikke med sikkerhet vet hvor treet egentlig stammer fra. Mye tyder dog på at planten er tilpasset forholdene i Kaukasusfjellenes sydøstvendte skråninger. Der finner man viltvoksende eksemplarer i blandede løvskoger, sammen med blant andre ekte fiken, ekte mispel, påfuglbusk, granateple, ekte vinranke og kaukasisk alm. Sort morbær blir i dag også dyrket i Europa. Sort morbær har også lenge blitt dyrket i det sørvestlige Asia, og mange betegner dette som treets opprinnelsessted. Ifølge Botanisk hage i Oslo og Botanisk hage i Århus, er det Kina som er opprinnelsesstedet for morbærtrærne.

## Dyrkning og bruk
Sort morbær har vært dyrket lenge på grunn av dets spiselige frukt, og blir plantet og ofte naturalisert i store deler av Øst-Europa, inkludert Ukraina. I øst plantes den i Kina. Fruktene til iransk morbær eller sort morbær får en lilla-svart farge ved modning. Sort, rød og hvit morbær er utbredt i Nord-India, Pakistan, Iran og Afghanistan. I disse landene er trærne og frukten kjent ved det persiske navnet *toot* (morbær) eller *shahtoot* (شاه توت) (kongens eller "overordnedes" morbær). I Midtøsten lages det ofte syltetøy og sherbet (en kald drink) av frukten. Sort morbær ble innført i Storbritannia i det 17. århundre, i håp om at det ville være nyttig i dyrkningen av silkeormer.

## Se også
* Bær
* Hvitmorbær

## Eksterne lenker
* 
* Tegning av sort morbær
* Kortfattet informasjon om sort morbær på dansk
Hyllevare

**Hyllevare** er en benevnelse som de fleste næringslivsbransjer bruker om produkter som under normale omstendigheter alltid skal være klare for neste kunde. Produktene er standardprodukter det er relativt jevn etterspørsel etter, og hvor de aller fleste kunder er fornøyde med å få det samme som andre, i stedet for å bestille og vente på noe mer spesielt som ofte også koster mer. I noen bransjer, der etterspørselen etter en vare kan dreie seg om billass, brukes uttrykket **lagervare**, siden leveransene gjerne foregår direkte fra lageret.

Hyllevare er blitt sjeldnere i mange bransjer der vareutvalget er motepreget eller er preget av stadige tekniske nyvinninger og endringer.

I databransjen er hyllevare  masseproduserte dataprogrammer som man kan kjøpe ferdiglaget i forretning eller fra leverandør. Herunder hører de fleste programmer som hjemmebrukere kommer i befatning med, slik som operativsystemer, e-postprogrammer, tekstbehandling, regneark, databaser, bilderedigeringsprogrammer, DAK og videospill. Hyllevare er ikke det samme som "shelfware" på engelsk. "Shelfware" er en betegnelse på programvare man anskaffet og satte rett i hylla uten noensinne å bruke det.  

**Skreddersøm** er programvare laget for en bestemt kunde og tilpasset dennes særegne behov. Det er dyrt sammenlignet med hyllevare, og kunden vil sannsynligvis være en bedrift.

En spesiell form for hyllevare er **frivare** (eng: freeware) som gis bort gratis av ulike årsaker – fra de idealistiske til de totalt kyniske.
Mir-Hossein Mousavi

**Mir-Hossein Mousavi Khameneh** (farsi: میرحسین موسوی خامنه; født 29. september 1942 i Khameneh i Øst-Aserbajdsjan) er en iransk reformistpolitiker, maler og arkitekt som tjente som Irans femte og siste statsminister fra 1981 til 1989 – etterpå ble statsministerposten avskaffet. 

Han var kandidat til presidentvalget i Iran 2009, hvor han ble erklært slått av sittende president Mahmoud Ahmadinejad. Valgresultatet utløste store protester og demonstrasjoner.

## Referanser

## Eksterne lenker
*
Yellow Magic Orchestra

**Yellow Magic Orchestra** (**YMO**) er et japansk electropop-band som ble stiftet i 1978. Medlemmene er Haruomi Hosono på bass, Yukihiro Takahashi på trommer og vokal og Ryuichi Sakamoto på keyboard. De er kjente for å være pionerer innen technopop-sjangeren og elektronisk musikk.

## Diskografi

* *[[Yellow Magic Orchestra (album)|Yellow Magic Orchestra]]* (1978)
* *Solid State Survivor* (1979)
* *×∞ Multiplies* (også kjent som *Zoshoku*, 1980)
* *BGM* (1981)
* *Technodelic* (1981)
* *Naughty Boys* (1983)
* *Service* (1983)
* *Technodon* (1993)

## Eksterne lenker
* 
* 
*
Jack Frost (musiker)

**Jack «Frost» Dempsey** (født 4. juli 1968 i New Jersey) er en amerikansk heavy metal-gitarist.

Han var med å startet Seven Witches, og en del av The Bronx Casket Company. Han har også vært medlem i Savatage og spilte med dem på turne i 2001 og 2002.

## Diskografi
**Solo**
* 2003 – *Raise Your Fist To Metal*
* 2005 – *Out In The Cold*

**[[Frost Bite]]**
* 1994 – *Icy Hell*
* 1996 – *Secret Admirer*
* 1997 – *Carousel*

**[[Seven Witches]]**
* 1998 – *Seven Witches* (demo)
* 1999 – *Second War In Heaven*
* 2000 – *City Of Lost Souls*
* 2002 – *Xiled To Infinity And One*
* 2003 – *Passage to the Other Side*
* 2004 – *Year of the Witch*
* 2005 – *Amped*
* 2007 – *Deadly Sins*

**[[The Bronx Casket Company]]**
* 1999 – *Bronx Casket Company*
* 2000 – *Sweet Home Transylvania*
* 2005 – *Hellectric*

**[[SPEEED]]**
* 1999 – *Powertrip Pigs*

**[[Metalium]]**
* 2000 – *State of Triumph: Chapter Two*

## Referanser


## Eksterne lenker
* 
* 
*
Collingwood (New Zealand)

**Collingwood** er en by i det nordlige hjørnet av Sørøya på New Zealand. Den ligger i sentrum av Aorere Valley og i den vestlige delen av Golden Bay-området. Collingwood tilhører Tasman-regionen.

Ikke langt fra Collingwood ligger Kahurangi nasjonalpark og Farewell Spit og byen er en økoturistdestinasjon selv om den er langt fra de vanlige turistveiene.

## Historie

Byen ble opprinnelig kalt Gibbstown etter William Gibbs, men ble senere omdøpt Collingwood etter admiral Cuthbert Collingwood som var admiral Horatio Nelsons nestkommanderende ved Trafalgar. Byen var en av kandidatene for å bli New Zealands hovedstad i 1800-tallet. Et lite gullrush forårsaket en rask, men kortvarig, befolkningsøkning i 1857. Byen ble ødelagt under en bybrann i 1904.
## Referanser


## Eksterne lenker

*
Welches

**Welches** er et lite sted i Clackamas County i delstaten Oregon i USA. Welches er kjent for sitt rike dyreliv. Her lever for eksempel bjørner fritt rundt blant innbyggerne. Det er en stor golfbane i Welches og utenfor det lille stedet ligger det høyeste fjellet i delstaten Oregon, Mount Hood.
Reklame for alvor

**Reklame for alvor** er kommunikasjonsbransjens dugnad for en god sak, ideell organisasjon eller formål. Konkurransen gjennomføres nå hvert annet år. 

Konkurransen ble første gang gjennomført i 1990, og hadde per 2009 en verdi på 15 millioner norske kroner for vinneren.

**Vinnere**
* 1990 – Verdens Naturfond (WWF)
* 1991 – Landsforeningen for trafikkskadde
* 1992 – NOAS
* 1993 – Landsforbundet Mot Stoffmisbruk
* 1994 – Landsaksjonen for en bedre eldreomsorg
* 1995 – Organisasjonen Voksne for Barn
* 1996 – Organdonasjon
* 1997 – Mental Helse
* 1998 – Landsforeningen for lesbisk og homofil frigjøring (LLH)
* 1999 – Foreningen 2 Foreldre
* 2000 – Anoreksi og Bulimi Foreningen
* 2001 – Kirkens Bymisjon
* 2002 – Natteravnene
* 2003 – Norsk Luftambulanse
* 2004 – Hold Norge rent
* 2005 – BarneVakten
* 2006 – LEVE – Landsforeningen for etterlatte ved selvmord
* 2007 – Way Back – Stiftelsen Livet Etter Soning
* 2008 – Miljøagentene
* 2009 – Stine Sofies Stiftelse
* 2010 – Antirasistisk Senter
* 2012 – Holder de ord
* 2014 - Frivillighetssentralene
* 2016 - Dysleksi Norge

## Referanser


## Kilder
*Agderpostens nettutgave

## Eksterne lenker
* 
* Reklame for alvor
Dino Grandi

**Greve Dino Grandi** (født 4. juni 1895 i Mordano ved Bologna i Italia, død 21. mai 1988) var politiker og jurist i Italia. Han var aktiv fascist og ønsket i likhet med Benito Mussolini å lede fascistpartiet.

Mellom 1929 og 1943 hadde han prøvd seg både som justisminister, utenriksminister og Italias ambassadør i Storbritannia. I 1943 var han med i fascistpartiets øverste råd da de mente at krigen var over for Italias del og avsatte Mussolini som statsleder.

På grunn av dette måtte han flykte til Portugal kort tid senere. I 1944 ble han dømt til døden av fascistene, men han vendte hjem i 1973.

## Referanser
Østersurtslekta

se teksten

**Østersurtslekta** (*Mertensia*) er en planteslekt som er utbredt med ca. 50 arter i Europa, Asia og Nord-Amerika. Det er enten opprette eller oppstigende planter. Bladene sitter motstilt og er helkantete. Blomstene er samlet i enden på svikler. De er vanligvis blå eller fiolette. Frøene er harde nøtter. Den eneste viltvoksende arten i Norge er østersurt (*Mertensia maritima*).

## Arter
Noen av artene i *Mertensia*:

* *[[Mertensia arizonica]]*
* *[[Mertensia bella]]*
* *[[Mertensia ciliata]]*
* *[[Mertensia drummondii]]*
* *[[Mertensia eastwoodiae]]*
* *[[Mertensia lanceolata]]*
* *[[Mertensia longiflora]]*
* østersurt (*Mertensia maritima*)
** *Mertensia maritima* subsp. *asiatica*
** strandøstersurt (*Mertensia maritima* subsp. *maritima*)
** polarøstersurt (*Mertensia maritima* subsp. *tenella*)
* *[[Mertensia oblongifolia]]*
* *[[Mertensia paniculata]]*
** *Mertensia paniculata* var. *alaskana*
** *Mertensia paniculata* var. *borealis*
** *Mertensia paniculata* var. *paniculata*
* *[[Mertensia pubescens]]*
* nikkeøstersurt (*Mertensia sibirica*)
* klokkeøstersurt (*Mertensia virginica*)

## Litteratur
* 
* 
* 
* 

## Eksterne lenker
*
John J.B. Wilson

**John J.B. Wilson** (født 1954) er en amerikansk reklamemann og PR-agent. Han vokste opp i Chicago, og etterhvert i Santa Monica i California. Wilson tok utdannelse innen film og TV ved University of California, og jobbet etter utdannelsen med markedsføring av filmer.

Wilson er grunnleggeren av Golden Raspberry Awards, en årlig filmpris som deles ut til de dårligste filmene igjennom det siste året. 
Hvert år arrangerte Wilson en middag for vennene sine under Oscar-utdelingen. I 1981, etter at den 53. Oscar-utdelingen var ferdig, ba Wilson vennene sine om å gi ut tilfeldige filmpriser i stuen sin
 
 
Den improviserte seremonien var en suksess, og uken etter ble en pressemelding Wilson hadde sendt ut om seremonien plukket opp av et par lokale aviser, blant annet «Los Angeles Daile News», med overskriften «Take These Envelopes, Please». 
Wilson bestemte seg for å formalisere hendelsen, etter at han hadde sett en dobbeltvisning av *[[Can't Stop the Music]] og *Xanadu* 
Han samlet vennene sine til middag og visning av den 53. Oscar-utdelingen igjen, og ga gjestene stemmekort for å stemme fram de verste filmprestasjonene. Wilson sto bak et podium av papp, med en skumgummipall på et kosteskaft som mikrofon, og utropte *Can't Stop the Music* til tidenes første Razzie-vinner.

Antallet tilskuere økte raskt igjennom årene, og allerede [[den fjerde Razzie-utdelingen]] ble dekket av [[CNN]] og to andre store nyhetskanaler. Wilson har beholdt sin aktive rolle i utdelingene, og blir omtalt som «Head Razzberry». Han skrev også en bok, *The Official Razzie Movie Guide'', som ble utgitt i 2005 samtidig med at den 25. Razzie-utdelingen ble avholdt.

## Referanser


* 
* 
* 

## Eksterne lenker
*